NaiveNeuron/SloPal huggingface dataset:
M. Číž, podpredseda NR SR: (2009-10-29):
(Hlasovanie.) Prítomných 121 poslancov, za 54 poslancov, proti 66 poslancov, zdržal sa 1 poslanec. (Potlesk.) Konštatujem, že Národná rada Slovenskej republiky nevyslovila nedôveru členovi vlády Slovenskej republiky Igorovi Štefanovovi, poverenému riadením Ministerstva výstavby a regionálneho rozvoja Slovenskej republiky. Ďakujem spravodajcovi a dovoľte mi vyhlásiť 43. schôdzu Národnej rady Slovenskej republiky za skončenú. (Rokovanie 43. schôdze NR SR sa skončilo o 11.08 hodine.) (Po skončení rokovania 43. schôdze NR SR pokračovalo rokovanie 42. schôdze NR SR.)
Mizík, Stanislav, poslanec NR SR (2017-09-14):
Ďakujem za slovo. Pán Poliačik, vidno, že ste produkt experimentálnej školy. Chráň Boh Slovensko od množstva takých škôl. A je zvláštne, že sa vám páči reforma nominanta SNS pána Plavčana. Ďakujem za slovo. Akurát vám.
Hlina, Alojz, poslanec NR SR (2024-04-19):
Ďakujem pekne. Ja si dovolím len taký postreh, ktorý ma privítal, keď som prišiel do sály, že, a aj pani kolegyňa spomínala, že kto hovorí, čo hovorí a aký to všetko dáva súvis. No tak ono to, že nám to predkladá, návrh zmeny zákona o Fonde na podporu umenia, pán Michelko, je v niečom významné aj to, že v tom, v tom vizuálnom a slovnom prejave a toho som bol svedkom, keď som sem prišiel, že naozaj je to povedané všetko tým výkrikom hysterickým, hej, tým anglicizmom, ktorý vlastne neviem, či sa, sa nehodí ani prekladať, ale v jednom preklade eufemistickom je, že držte ústa. Ale prečo to zaznelo po anglicky z úst národniara, to celkom nechápem. A tu treba povedať, že v tejto krajine už naozaj nikto nič negarantuje, hej? Tak nad pánom Michelkom sedel bos všetkých bosov pán Danko s dušou národniara a ani sa neuškrnul, ani sa nezamračil, čiže neviem, kam to presne ideme, že či, keď už ani SNS nevie ľuďom dodať to, čo im sľubuje, a musí okrikovať hystericky poslancov po anglicky. Slovenčina je krásny jazyk, plnohodnotný, s krásnymi výrazovými prostriedkami, dá sa s ním čarovať, hej? Dokladom toho sú rôzne umelecké diela, knihy a neviem, či aj vaše, to ja neviem posúdiť, lebo ich nečítam, ale každopádne máme dosť výrazových prostriedkov, že keď chcete niekomu povedať, aby nerozprával, aby ste povedali to po slovensky. Takže ten, ten, ten výraz ma zarazil i keď je síce piatok a zdá sa, že atmosféra môže byť uvoľnenejšia, len či to už nie je príliš veľa. Ďakujem.
Mizík, Stanislav, poslanec NR SR (2019-09-12):
Ďakujem za slovo. Pani Zimenová, to vaše fascinácia fašizmom a nacizmom, pani Zimenová, vy si neuvedomujete, čo vypúšťate zo svojej pusinky. Vypúšťate starú tézu Goebbelsa, tisíckrát opakovaná lož sa stane pravdou. A ešte jednu vec. Rozprávali ste o antisystémových rodičoch. Nuž, ja si myslím, že viacerí z vašej rodiny sú antisystémoví rodičia. Popierate dvojtisícročný systém civilizácie Európy. Napríklad rodič z vašej strany, nie jeden, na gej prajdoch a podobne. Ďakujem za slovo.
V. Palko, poslanec: (2001-10-30):
Ďakujem.
Blanár, Juraj, podpredseda NR SR (2021-11-03):
Príjemné predpoludnie, vážené pani poslankyne, vážení páni poslanci, otváram deviaty rokovací deň 48. schôdze Národnej rady Slovenskej republiky. Chcem vás informovať, že na dnešnom rokovaní sa nezúčastnia a požiadali o ospravedlnenie pani poslankyňa Drábiková, Vaľová a páni poslanci Susko, Urban a pani poslankyňa Péter. O ospravedlnenie z dôvodu práceneschopnosti požiadal pán poslanec Ferenčák. Pokračujeme v prerušenej rozprave v druhom čítaní o návrhu skupiny poslancov na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny, parlamentná tlač 591. Prosím, aby za navrhovateľov zaujal miesto pán poslanec, rovnako pán spravodajca. Obaja už sú na svojom mieste. Podľa priebehu rokovania zo včerajšieho dňa pristúpime k faktickým poznámkam na vystúpenie pána spravodajcu a predsedu výboru Jaroslava Karahutu. Ako prvý s faktickou poznámkou vystúpi pán poslanec Taraba. Nenachádza sa v rokovacej sále. Ďalší po ňom pán poslanec Štefan Kuffa. Nech sa páči. Pánovi Tarabovi prepadá možnosť vystúpiť s faktickou poznámkou a ide pán poslanec Štefan Kuffa. Opäť sa prihláste pán poslanec Štefan Kuffa. Stlačte faktickú poznámku. Tak nech sa páči, môžete hovoriť. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 591.)
J. Šimko, poslanec: (2001-09-06):
I. Presperín, podpredseda NR SR: Prosím, počuli ste návrh pána spravodajcu. Hlasujte. Hlasujte o predloženom návrhu, prosím. Hlasujeme. (Hlasovanie.) Prítomných je 105 poslancov, za 80, proti 21, zdržali sa 4, hlasovali všetci. Konštatujem, že Národná rada sa uzniesla, že tento návrh zákona neprerokuje v druhom čítaní. Pokračovať budeme hlasovaním o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov (tlač 1070). Prosím, pána spravodajcu, aby uviedol prvé hlasovanie.
Hraško, Igor, poslanec NR SR (2014-07-08):
Ďakujem za slovo. Helenka, vieš, ja už neverím smerákom ani nos medzi očami. Oni tu už rozprávali naozaj veľa kvetnatých rečí, čo všetko chcú zlepšiť, akým spôsobom, a zistili sme, že naozaj väčšina zákonov bol podvod na občanoch a priniesol im stratu, nie úžitok. Úžitok to bol len pre vybrané skupiny. Ale možno si sa mohla teda ešte aj opýtať pána ministra na čl. 11 Rámcovej smernice o vode, ktorý hovorí, že, priam prikazuje štátu, že musí zabezpečiť aktualizácie registra a preverovanie vydaných povolení a realizovaných odberov. Súčasný zákon hovorí teda, že je možnosť odobrať takéto povolenie, konkrétne teda na základe ustanovení § 24 ods. 1 existujúceho vodného zákona. „Orgán štátnej vodnej správy môže ním vydané povolenie na osobitné užívanie vôd zmeniť alebo zrušiť. Podľa ustanovenia písmena c) predmetného paragrafu to môže urobiť aj v prípade,“ – a teraz počúvaj – „ak rozsah vydaného povolenia na osobitné užívanie vôd dlhodobo presahuje skutočnú potrebu oprávneného.“ To znamená, že toho daného vodohospodárskeho subjektu, teda vodární. Kontrola nie je, lebo na to kedysi neboli peniaze, a doteraz táto kontrola chýba. Aký je teda skutkový stav? To nám pán minister nepovedal. Ktoré vodárne čerpajú podlimitne a ktoré by mohli prísť o oprávnenie odoberať dané množstvo vydané v povolení? Opýtal by som sa aj ministra, či existuje register vydaných povolení na odber vody? Kedy bol naposledy aktualizovaný? A kde sa nachádza? Lebo ani za osem minút som ho nenašiel, ani na stránke SHMÚ, ani na stránke ministerstva vnútra, pod ktorý spadá štátna vodná správa, ani na stránke, čuduj sa, ministerstva životného prostredia. Rozhodnutia vydávajú okresné úrady, ale snáď má ministerstvo niekde zverejnený teda prehľad, teda register, aby aj občania si mohli skontrolovať, kto a ako nakladá s našou vodou.
B. Bugár, podpredseda NR SR: (2005-02-09):
M. Maxon, poslanec: Máte ho? (Reakcie z pléna.) Ospravedlňujem sa, pán kolega, požičajte mi ho.
Janiš, Stanislav, poslanec NR SR (2010-12-16):
Ďakujem všetkým za faktické pripomienky, že sa nič také nestalo a že tieto megaprojekty skončili, nie je vaša zásluha, že sa nič nestalo, je teda naša zásluha. Nebudem reagovať systém Turiec hore-dole. Mne na tej diaľnici záleží oveľa viac ako vám, ale nie som zástancom, pán župan Žilinského kraja, nie som zástancom vašej teórie za každú cenu. Z vlastných peňazí, pán župan, by ste v živote do takéhoto projektu nešli, ale z peňazí občanov úplne v pohode. Ja všetko meriam cez vlastnú peňaženku a ja ako by som osoba do týchto projektov nešiel, tak potom to nebudem núkať druhému, aby takéto drahé projekty platil, pán župan. A o hospodárení žilinskej VÚC-ky tiež pomlčím. Čo sa týka toho mávania zmlúv, pán kolega, bol by si hrdina, vtedy si bol hrdina tu a mával si tu takto s nejakými zmluvami, päť rokov starými zmluvami, ktoré ste si vytiahli na ministerstve dopravy. Hrdina by si bol vtedy, kebyže zamávaš tu so zmluvami, ktoré ste vy utajili. Byť hrdina, tie zmluvy boli prístupné na ministerstve dopravy, neboli utajené, ale nezamával si tu so zmluvami, ktoré ste vy utajili vo vašom volebnom období. Vtedy by si bol hrdina. Tu sú zmluvy ministerstva dopravy z roku 2005 a tu sú zmluvy ja neviem ministra Jahnátka atď. z volebného obdobia 2006 – 2010. Vtedy by si bol hrdina. Prísť k zmluvám, ktoré sú verejne dostupné, a mávať tu s nimi nie je žiadne umenie, ale prísť so zmluvami, ktoré ste utajili, to bol problém.
Přidal, Alojz, poslanec NR SR (2015-11-27):
Vážení opoziční poslanci a dvaja poslanci za stranu SMER, sme tu vo väčšine a dúfam, že po voľbách to tak bude. Vážené pani poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 514 určil za spravodajcu k návrhu poslancov Národnej rady Slovenskej republiky Jána Hudackého, Jozefa Bobíka, Pavla Zajaca na vydanie zákona o ochrane zraniteľných spotrebiteľov energií a o zmene a doplnení zákona č. 250/2012 Z. z. o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 21. januára 2016, aby tento návrh bol v gestorskom výbore prerokovaný do 22. januára 2016. Pani podpredsedníčka Národnej rady, prosím, otvorte všeobecnú rozpravu.
A. Belousovová, podpredsedníčka NR SR: (2008-09-16):
Slovo má pán poslanec Horváth.
Hlina, Alojz, poslanec NR SR (2015-04-24):
Ďakujem veľmi pekne. Dalo by sa toho veľa povedať, ale keďže dneska je piatok, a piatky ja mám rád, nebudem si ho kaziť. V zásade sa teším tomu, že ja, už v zásade človek, ktorý tu vystúpil, je na mňa nalepený ako kliešť, poslal na mňa, myslím, už štyrikrát alebo päťkrát trestné oznámenia, veľmi dlho znášam to, trpím s tým, som rád, že viacerí kolegovia postupne objavujú čaro osobnosti kolegu a odhaľuje sa. Nič lepšie pre naše potreby, naozaj, skutočne. Nič lepšie pre opozíciu nemôže byť, ak vaším spíkrom bude tu kolega. Naozaj, robíte nám, ďakujeme, to je mimoriadne záslužné, je to pre nás, mimoriadne sa tomu tešíme, skutočne. Ja, ja, myslím, že aj pán Beblavý to hovoril, keby náhodou mňa niekedy niekde zavolali, lebo mňa nikdy nikde nezavolajú, do žiadnej televízie, ale keby náhodou, tak ja sa vzdávam, teraz prehlasujem, vzdávam sa toho času v prospech kolegu Martvoňa. Je naozaj dôležité, aby tento človek čo najviac vystupoval, čo najviac hovoril a čo najviac sa k niečomu vyjadroval. To pre potreby Slovenska je najlepšie, čo sa môže stáť. Ďakujem.
B. Bugár, podpredseda NR SR: (2005-09-23):
(Hlasovanie.) Prítomných 86, za 86. Konštatujem, že tieto body sme schválili. Nech sa páči. M. Majdová, poslankyňa: Teraz budeme hlasovať o bode 3 spoločnej správy bez odporúčania gestorského výboru.
Bugár, Béla, podpredseda NR SR (2018-10-19):
Teraz otváram možnosť sa prihlásiť ústne do rozpravy. Nie. Vyhlasujem rozpravu za skončenú. Pani navrhovateľka, môžte zaujať stanovisko k rozprave.
Nicholsonová, Lucia, poslankyňa NR SR (2013-03-19):
Ja len veľmi krátko. Ďakujem za upozornenie. Ja som si toho, samozrejme, vedomá. Po prvé, to, že sa pri prerozdeľovaní eurofondov žiadajú provízie, tak to je verejným tajomstvom, o ktorom vám úplne slobodne porozpráva každý jeden, kto kedy mal s týmto skúsenosť. Žiaľbohu je to tak. A po druhé, ja som vôbec nehovorila o tom, že tá práca nevyšumela, musí byť vykonaná načierno v súvislosti s týmto pánom podnikateľom. Ja som hovorila, že takých, ktorí museli byť prepustení, alebo teda museli byť s nimi rozviazané dohody kvôli tomu nezmyselnému odvodovému zaťaženiu dohodárov, ktoré ste priniesli, tak takých sú na ulici desiatky, stovky. Môžeme sa sporiť o to číslo, ale ja som vôbec v tejto súvislosti nehovorila práve o tomto konkrétnom podnikateľovi. Takže ďakujem pekne.
B. Bugár, podpredseda NR SR: (2006-02-01):
Nasledujúcim bodom programu je prvé čítanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. (tlač 1444). Dávam slovo poslancovi Pavlovi Minárikovi, aby za skupinu poslancov návrh ústavného zákona odôvodnil, uviedol. Nech sa páči.
Antal, Peter, poslanec NR SR (2018-10-16):
Vážený pán predsedajúci, vážený pán minister, dovoľte, aby som predložil veľmi krátky pozmeňujúci návrh, ktorý upravuje vlastne alebo dopĺňa splnomocňovacie ustanovenie, na základe ktorého Úrad pre verejné obstarávanie vydá vykonávací všeobecne záväzný predpis, ktorý bude upravovať technické a funkčné požiadavky pre informačné systémy slúžiace na elektronickú komunikáciu vo verejnom obstarávaní. Takže ak dovolíte, hneď aj prečítam pozmeňujúci návrh. Bod 1 pozmeňujúceho návrhu, alebo teda pozmeňujúci návrh poslanca Národnej rady Slovenskej republiky Petra Antala k vládnemu návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, sa mení a dopĺňa takto: 1. V čl. I sa za bod 131 vkladá nový bod 132, ktorý znie: 132. § 186 sa dopĺňa, v § 186 sa dopĺňa ods. 6, ktorý znie: „(6) Podrobnosti o technických a funkčných požiadavkách pre nástroje a zariadenia používané na elektronickú komunikáciu podľa § 20 ustanoví všeobecne záväzný právny predpis, ktorý vydá úrad.“ Nasledujúce body sa prečíslujú. Ďakujem, koniec pozmeňujúceho návrhu.
Figeľ, Ján, podpredseda NR SR (2015-11-20):
Ďakujem pekne. Teraz otváram rozpravu, do ktorej písomne sa neprihlásil nikto. Pýtam sa na ústnu formu. Jedno meno je na tabuli, Jozef Mihál. Nech sa páči, pán kolega, máte slovo.
Štefanec, Ivan, poslanec NR SR (2010-09-07):
Ďakujem pekne, pán predsedajúci. Dajte, prosím, hlasovať o tom, že Národná rada prideľuje na prerokovanie okrem výboru pre financie, rozpočet a menu tento návrh zákona aj týmto výborom: Ústavnoprávnemu výboru Národnej rady, Výboru Národnej rady pre verejnú správu a regionálny rozvoj a zároveň za gestorský výbor navrhuje výbor pre financie a rozpočet. Zároveň odporúčam, aby výbory uvedený návrh prerokovali ihneď. Dajte, prosím, hlasovať.
Beluský, Martin, poslanec NR SR (2023-06-15):
Ďakujem, pán podpredseda. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Milanová, Natália, poslankyňa NR SR (2018-01-30):
Sľubujem. (Potlesk.)
Antal, Peter, poslanec NR SR (2019-04-05):
Tá posledná poznámka, pani kolegyňa, myslím si, že bola úplne mimo a nie namieste, ale ja sa budem vyjadrovať k tomu, čo ste mňa oslovili. Asi ste ma dobre nepočúvali. Nie pán minister alebo ministerstvo odobralo vzorky, keď prišla polícia, alebo, respektíve že až vtedy začalo konať. Vzorky podľa toho, čo aj pán minister rozprával, tak boli odobraté dávno predtým a nepreukázalo sa to. To, čo teraz odoberali a už za súčinnosti polície a tak ďalej, je ďalší úkon, ktorý sa už robil až po nejakom čase, takže nieže sa ministerstvo alebo NDS-ka spamätala, až keď sa, keď tam nabehla polícia, to je pre usmernenie, lebo ste ma určite nie celkom dobre počúvali.
Ľ. Jahnátek, minister hospodárstva SR: (2007-06-20):
Takto navrhnutý prechod kompetencií v plnom rozsahu zabezpečí výkon všetkých činností z oblasti hospodárskej mobilizácie, pričom nezaťaží činnosť obvodných úradov v sídle kraja a ani neskomplikuje spoluprácu obvodných úradov s ministerstvom hospodárstva ako ústredným orgánom štátnej správy pre hospodársku mobilizáciu. Návrh zákona, ktorý vám predkladám, bol prerokovaný vo výboroch, ktorým bol pridelený v rámci prvého čítania v pléne Národnej rady. Vážený pán predseda, vážené panie poslankyne, páni poslanci, dovoľujem si vás požiadať o podporu predloženého návrhu zákona.
Glváč, Martin, podpredseda NR SR (2018-06-14):
Ďakujem. Ďalšia otázka je od poslanca Ondreja Dostála, asi tak isto, hej, na pani ministerku školstva, je adresovaná ministerke školstva a znie: „V utorok 27. februára 2018 sa na Úrade vlády za účasti predsedu vlády Roberta Fica, podpredsedu vlády a ministra vnútra Roberta Kaliňáka a prezidenta Policajného zboru Tibora Gašpara konala tlačová beseda, na ktorej premiér vyhlásil, že vláda rozhodla o vyhlásení odmeny 1 mil. eur pre človeka, ktorý poskytne relevantné informácie, ktoré môžu viesť k odhaleniu, usvedčeniu a odsúdeniu vrahov Jána Kuciaka a Martiny Kušnírovej. Ako členky vlády sa vás pýtam, kde, kedy a akým spôsobom o tom vláda rozhodla. Ak vláda v tejto veci prijala uznesenia alebo iný typ rozhodnutia, aké je jeho znenie?“ Nech sa páči, pani ministerka.
Richter, Ján, poslanec NR SR (2020-09-23):
Ďakujem pekne za slovo. Budem stručný, ale po ôsmich rokoch robím znovu spravodajcu a trošku by som sa hanbil, keby som nič nepovedal a zvlášť v oblasti, ktorá sa bezprostredne dotýka ministerstva práce, sociálnych vecí a rodiny. Takže, Erik, nechcem podporiť vášho lídra, chcem sa prihovoriť za ľudí, za rodičov, ktorých sa táto problematika dotýka. A sú tu dve veci, ktoré sú v tomto prípade dosť dôležité. A po prvé, dnes vláda rozšírila pomoc pre samostatne zárobkovo činné osoby a zamestnávateľov vzhľadom na dopady pandémie do konca roka, prípadne aj na ďalšie mesiace. Je to správne, treba robiť kompenzácie, treba hľadať riešenia, ako udržať ľudí v práci a v zamestnaní, prípadne ako pomôcť živnostníkom, aby, v úvodzovkách, neskrachovali. Druhá vec, začiatkom tejto schôdze Národnej rady minister práce predložil návrh, aby nemali nárok na óčeerku rodičia, ktorí dobrovoľne ostanú doma pri svojich deťoch, pretože majú nejaké obavy. To je ďalší dôležitý argument, ktorý do tejto problematiky zapadá. No ak sa dobre pamätám, niekde v minulom roku sme prijali dva stupne – aj časové óčeerky, to znamená ošetrenie člena rodiny, jedna tá malá klasická a prijali sme aj druhú, tzv. veľkú, 90-dňovú, ktorá má slúžiť tomu, že keď sa rodina dostane do neočakávaných problémov, nedajbože, keď sa stane, že ochorie dieťa vážne, možno onkologicky, potrebuje tých, tie tri mesiace tá rodina na to, aby sa prispôsobila, aby našla spôsob, mechanizmus, možno jeden z rodičov bude musieť ostať doma alebo zobrať si nejaké dlhšie, dlhšie platené voľno. To znamená, aj v minulosti sme do istej miery riešili problematiku, ktorú život prináša a kde nie je možné iným spôsobom pristúpiť k riešeniu tej veci, ako že štát musí do istej miery viacej priplatiť. No a treba povedať jednu vec, že dnes sme v situácii, ktorú sme nepoznali. Je tu nový výraz, pandemická óčeerka. A ja som osobne presvedčený, že tá pandemická óčeerka je tak nevyspytateľná, že môžu byť rodiny, ktoré sa môžu dostať do vážnych problémov. Preto je namieste, aby sa aj táto snemovňa zaoberala otázkou, či to má byť denný vymeriavací základ 75 %, o tom diskutujme, o tom môže byť priestor v tom druhom čítaní. Ale každopádne sa prihováram za to, aby tento návrh zákona prešiel do druhého čítania. Ďakujem pekne.
A. Belousovová, podpredsedníčka NR SR: (2008-03-28):
Otváram všeobecnú rozpravu. Do rozpravy som nedostala žiadnu písomnú prihlášku, preto sa chcem opýtať, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Damborská, končím, ešte pani poslankyňa Mušková. Končím možnosť podania ústnych prihlášok. Prepáčte, pani poslankyňa, ostávajú nám dve minúty do konca, takže určite by ste nestihli svoje vystúpenie. Preto prerušujem rokovanie 20. schôdze do utorka, t. j. 1. apríla, do 9.00 hodiny. Chcem len upozorniť, že v utorok o 9.00 hodine budeme pokračovať bodmi podľa schváleného programu 8 až 33. Tak ako bolo schválené v programe. Ďakujem. (Prerušenie rokovania o 13.00 hodine.)
Blanár, Juraj, podpredseda NR SR (2021-01-29):
Posledný v rozprave vystúpi pán poslanec Miroslav Suja, ktorému udeľujem slovo.
Danko, Andrej, predseda NR SR (2019-10-15):
Pán poslanec Matovič.
I. Andruskó, poslanec: (2009-02-03):
Výbory Národnej rady Slovenskej republiky v súlade s § 90 ods. 1 zákona o rokovacom poriadku Národnej rady Slovenskej republiky prerokovali návrhy prezidenta Slovenskej republiky uvedené v rozhodnutí o vrátení zákona v lehote určenej predsedom Národnej rady Slovenskej republiky. Iné výbory o zákone nerokovali. Obidva výbory Národnej rady Slovenskej republiky pri prerokovaní vráteného zákona s návrhom prezidenta Slovenskej republiky uvedenom v tretej časti rozhodnutia prezidenta Slovenskej republiky o vrátení zákona Národnej rade Slovenskej republiky prijali stanoviská, a to Ústavnoprávny výbor Národnej rady Slovenskej republiky uznesením č. 560 z 27. januára 2009 a Výbor Národnej rady Slovenskej republiky pre vzdelanie, mládež, vedu a šport uznesením pod č. 137 z 22. januára 2009. Vo svojich uzneseniach, ktoré sú uvedené v druhej časti spoločnej správy, vyjadrili nesúhlas s návrhom prezidenta Slovenskej republiky neprijať zákon ako celok a súhlasili s pripomienkou uvedenou v tretej časti rozhodnutia prezidenta Slovenskej republiky z decembra 2008 č. 3258/2008 BA, ktorá sa týka zmeny účinnosti zákona, a odporúčali vrátený zákon v znení zmeny týkajúcej sa účinnosti opätovne schváliť. Po tretie Výbor Národnej rady Slovenskej republiky pre vzdelanie, mládež, vedu a šport ako gestorský výbor na základe stanovísk výborov Národnej rady Slovenskej republiky vyjadrených v ich uzneseniach uvedených v druhej časti spoločnej správy výborov Národnej rady Slovenskej republiky odporúča Národnej rade Slovenskej republiky po prvé pripomienku uvedenú v tretej časti rozhodnutia prezidenta Slovenskej republiky – čl. II schváliť. Zákon z 3. decembra 2008, ktorým sa mení a dopĺňa zákon Národnej rady Slovenskej republiky č. 245/2008 Z. z. o výchove a vzdelávaní (takzvaný školský zákon) a o zmene a doplnení niektorých zákonov v znení zákona pod č. 462/2008 Z. z., vrátený prezidentom Slovenskej republiky na opätovné prerokovanie Národnou radou Slovenskej republiky (tlač 881), v znení zmeny uvedenej v bode 1 v treťom čítaní opätovne schváliť. Po štvrté predmetná spoločná správa výborov Národnej rady Slovenskej republiky o výsledku prerokovania zákona z 3. decembra 2008, ktorým sa mení a dopĺňa zákon Národnej rady Slovenskej republiky pod č. 245/2008 Z. z. o výchove a vzdelávaní (takzvaný školský zákon) a o zmene a doplnení niektorých zákonov v znení zákona č. 462/2008 Z. z., vráteného prezidentom Slovenskej republiky na opätovné prerokovanie Národnou radou Slovenskej republiky, vo výboroch Národnej rady Slovenskej republiky bola schválená uznesením Výboru Národnej rady Slovenskej republiky pre vzdelanie, mládež, vedu a šport ako gestorského výboru z 3. februára 2009. Citovaným uznesením ma výbor poveril vystúpiť na schôdzi Národnej rady Slovenskej republiky ako spoločný spravodajca. Ďakujem, pán predseda, skončil som a prosím, otvorte rozpravu k prerokúvanému bodu.
Kuffa, Filip, poslanec NR SR (2022-05-03):
Ďakujem za slovo. Ja sa priznám, že keď tu kolega Baránik vystúpil, tak ja tie prvé dve minúty som v podstate nechápavo počúval, že kto to vlastne sa nám prihovára. On pochválil, svojím spôsobom pochválil opozičných poslancov, hej, že právom tu kritizujú nejaké nedostatky, právom že kritizujú nedostatky fungovania súdov atď., no a potom v polovici tak uťal a povedal: „Ale my nepojednávame o tejto veci, ale úplne inej.“ A potom to v podstate tak povedal, že prečo by sa malo brániť tomu, aby, aby teda mohol byť poslanec vydaný do kolúznej väzby. To som nie tak celkom pochopil, pretože tú prvú časť rozpravy najprv povie, že súhlasí s tým, súhlasí s opozíciou, čo sa kritizuje, súhlasí s tým, že tie súdy v podstate nefungujú dobre a potom v tej ďalšej časti povie: „ale treba vydať“. No tak ja tomu celkom nerozumiem, pretože keď je presvedčený o tom, že ten systém nefunguje dobre, že neni, neni nastavený ten spravodlivý proces, a v druhej časti potom ´ale treba, ale treba´, tak toto mi naozaj nejde do hlavy.
Hrnčiar, Andrej, podpredseda NR SR (2017-09-11):
Pani poslankyňa Gaborčáková.
Vašečka, Richard, poslanec NR SR (2018-02-09):
Ďakujem pánu poslancovi Fedorovi, ktorý je tiež bývalý minister obrany a teda vidí do toho celkom jasne. Mňa zaujalo na tom to, že naozaj spomínal, že rôzne plány, stratégie sme mávali aj v minulosti a spomínal nejaké konkrétne z roku 2006 napríklad a že kde je tá realizácia. Tak ja pevne dúfam, že práve preto, že chceme, aby tieto, aj dnes tieto plány, dlhodobé plány sa naozaj realizovali, aby sme tu povedzme v roku 2024 nemali znova nejaký príspevok o tom, čo všetko sa zanedbalo. A na to, aby sa to zrealizovalo, potrebujeme plne uchopiť, pochopiť a nájsť konsenzus, aby sme tieto veci podporili, aj čo sa týka domáceho prostredia, ale aj zahraničného, o ktorom Martin hovoril. Takže ďakujem za príspevok.
M. Číž, podpredseda NR SR: (2009-04-21):
Teraz opäť dávam slovo spravodajcovi, ktorého určil navrhnutý gestorský výbor, pre obranu a bezpečnosť, pánovi poslancovi Jánovi Richterovi. A uvedie spravodajskú správu. Máte slovo, pán poslanec.
Danko, Andrej, predseda NR SR (2016-09-20):
Ďakujem. Žiada si záverečné slovo spoločný spravodajca? Nie. Ďakujem. Prerušujem rokovanie o tom-tom bode programu. Prerušujem schôdzu Národnej rady a pokračovanie bude o 14.00 hodine. (Prerušenie rokovania o 12.02 hodine.)
J. Burian, poslanec: (2009-02-10):
Pán predsedajúci, skončil som. Poprosím, otvorte rozpravu.
Jarjabek, Dušan, poslanec NR SR (2020-11-24):
Samozrejme, ja to beriem, čo hovorí pani poslankyňa Kozelová. Ja sa len pýtam, prečo neprebehla rozprava aj s verejnoprávnymi médiami, o to viacej, že tie verejnoprávne médiá sú zo zákona. Ony tu sú, ony majú nejaké podmienky, ony v rámci tých podmienok nejakým spôsobom pracujú, majú svoj vlastný zákon. Toto sú isté veci, ktoré sa ich priamo dotýkajú. Prečo debata prebehla len s tými držiteľmi komerčnými, teda s tými vlastne médiami, ktoré majú, komerčnými médiami, ktoré majú licencie. Samozrejme, že oni sú nespokojní a nespokojní budú vždy. Len ja si myslím, že takisto mala dostať priestor na to, aby mohla vyjadriť svoj názor aj tá druhá strana, ktorej sa to takisto dotýka. No a to sú v tejto chvíli tie verejnoprávne médiá. Ja hovorím, ja v tejto chvíli neviem ten cieľ vzhľadom na to, a teda prečo bol tento návrh zákona predkladaný práve teraz, preto sa pýtam.
Zmajkovičová, Renáta, podpredsedníčka NR SR (2013-12-03):
Pán poslanec Mikloš.
P. Paška, predseda NR SR: (2009-09-16):
(Hlasovanie.) 136 prítomných, 130 za, 4 sa zdržali, 2 nehlasovali. Bod sme schválili.
Baránik, Alojz, poslanec NR SR (2016-06-17):
Pán kolega Kollár, no, ten dôvod, prečo sa toto, prečo nám toto vadí, je ten, že jednoducho tu sa zákony nedodržujú nikde a pre nikoho. Len tí Rómovia sú, bohužiaľ, sociálne veľmi slabí, takže tých sa to veľmi dotýka. Ako vieme, polícia u nás nefunguje, o čom sa každý mal možnosť sa presvedčiť v posledných dňoch veľmi vypukle. Opäť sa vraciam k tomu, že existuje jednoduché riešenie, a to je to, aby sa uzákonilo, že stavba postavená na cudzom pozemku patrí vlastníkovi pozemku. Je to riešenie, ktoré tu existuje od rímskych čias podľa zásady superficies solo cedit, a my musíme tu pokračovať v komunistickej mentalite oddeľovania vlastníctva stavby od vlastníctva pozemku.
Paška, Pavol, predseda NR SR (2013-03-14):
Pán poslanec Miškov.
Žiga, Peter, podpredseda NR SR (2023-12-07):
Ďakujem pekne, pán spravodajca, otváram všeobecnú rozpravu. Konštatujem, že som dostal šesť písomných prihlášok za, dva za, dve za kluby, pán poslanec Dostál a pán poslanec Šmilňák, a štyria páni poslanci do riadnej rozpravy, písomne prihlásený pán Dvořák, Stachura, Hlina a Gröhling. Prerušujem teraz rokovanie na hlasovanie, vyhlasujem hlasovanie o dve minúty. Ďakujem pekne. (Prestávka.)
Kollár, Boris, predseda NR SR (2022-06-15):
Prosím, prezentujme sa a hlasujeme. (Hlasovanie.) Prítomných 127 poslancov, za 82, proti 9, zdržalo sa 33, nehlasovali 3. Konštatujem, že Národná rada schválila uznesenie k návrhu štátneho záverečného účtu. Teraz budeme hlasovať o návrhu uznesenia k Správe o výsledku kontrolnej činnosti Najvyššieho kontrolného úradu za rok ´21, tlač 961. Spravodajcom je predseda výboru pre financie a rozpočet poslanec Marián Viskupič. Prosím ho, aby uviedol hlasovanie. (Hlasovanie o Správe o výsledkoch kontrolnej činnosti Najvyššieho kontrolného úradu Slovenskej republiky za rok 2021 , tlač 961.)
Kollár, Boris, predseda NR SR (2021-10-20):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Zmajkovičová, Renáta, podpredsedníčka NR SR (2014-07-09):
S reakciou pán poslanec Novotný.
Laššáková, Jana, podpredsedníčka NR SR (2015-02-10):
Na vystúpenie pána poslanca s faktickými sedem pánov poslancov. Pani poslankyňa Mezenská, Blaha, Číž, podpredseda Číž, Blanár, Jurzyca, Duchoň a Droba. Končím možnosť prihlásiť sa s faktickými poznámkami. Nech sa páči, pani poslankyňa Mezenská.
Bugár, Béla, podpredseda NR SR (2017-05-16):
Nech sa páči, pán poslanec Dostál, môžete reagovať.
Laššáková, Jana, podpredsedníčka NR SR (2015-05-19):
Pán poslanec Hlina, nech sa páči.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 78 poslancov, proti 51 poslancov, zdržali sa 2 poslanci, nehlasoval 1 poslanec. Konštatujem, že sme schválili vládny návrh novely zákona č. 442/2004 Z. z. o súkromných veterinárnych lekároch, o Komore veterinárnych lekárov Slovenskej republiky a zákona č. 39/2007 Z. z. o veterinárnej starostlivosti. Ďakujem pani spravodajkyni. Teraz budeme pokračovať hlasovaním v druhom čítaní o vládnom... Pardon, ešte pán poslanec Lebocký – procedurálny návrh. Nech sa páči.
P. Hrušovský, predseda NR SR: (2005-06-21):
(Hlasovanie.) 131 prítomných, 66 za, 11 proti, 54 sa zdržalo. Návrh sme schválili. Pristúpime k tretiemu čítaniu o vládnom návrhu zákona o premávke na pozemných komunikáciách. Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o zákone č. 315/96 Z. z. o premávke na pozemných komunikáciách v znení neskorších predpisov so schválenými pozmeňujúcimi a doplňujúcimi návrhmi s odporúčaním gestorského výboru... L. Ladányi, poslanec: Bola prijatá len informácia vo výbore, takže hlasujeme o zákone ako o celku.
Bittó Cigániková, Jana, poslankyňa NR SR (2024-05-03):
Pozdravujem kolegov. V súlade s § 73 ods.1 zákona o rokovacom poriadku som bola určená gestorským výborom ako spravodajca. Chcem teda povedať, uvedeného zákona tlač 247, chcem povedať, že teda návrh zákona spĺňa z formálnoprávnej stránky všetky potrebné náležitosti. Obsahuje tiež stanovisko ministerstva financií a ministerstva hospodárstva a z jeho znenia je úplne zrejmý účel navrhovanej úpravy. Vychádzajúc oprávnení, ktoré, prepáčte, vychádzajúc z oprávnení, ktoré pre mňa ako spravodajcu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Okej.
Cmorej, Peter, poslanec NR SR (2021-11-11):
Pán predsedajúci, pristúpime k hlasovaniu o ďalšom pozmeňujúcom návrhu pani poslankyne Bittó Cigánikovej. Ako spoločný predkladateľ tohto poz... (Ruch v sále.) Môžte, prosím, môžte, prosím, ukľudniť plénum? (Reakcie z pléna.)
Kočiš, Eduard, poslanec NR SR (2020-04-24):
Ďakujem pekne, pán predsedajúci. Pán predseda Vašečka, vašou prioritou v oblasti športu, vzdelávania, kultúry a mládeže je hlavne to, aby jednoducho šport, kultúra a mládež boli viac podporované, ako to bolo za minulej vlády. Ja sa však chcem dotknúť najmä problému, ktorý veľmi spomenutý nebol, a to, akým spôsobom chcete zabrániť tomu, aby študenti pedagogických fakúlt neodchádzali pôsobiť mimo školský segment, mimo školský odbor, mimo školských sektor, nakoľko hlavne kvalitný pedagóg je pre to dieťa vzorom a ten zlý ho však môže iba pokaziť. A častokrát sa stretávame s problémami najmä v tejto oblasti, že tí menej schopní učitelia zostávajú na tých školách učiť, tí kvalitnejší odchádzajú preč, nakoľko nie sú adekvátne zaplatení a škola nevytvára značné benefity pre to, aby si takéhoto učiteľa udržala. Podľa vašej správy, ktorú som veľmi pozorne čítal, ma zaujala jedna veta. Myslím, že ste hovoril o tom, že v školách by nemalo byť dobre učiteľom, ale ani žiakom, ale najmä celej spoločnosti. Možno som to pochopil zle, možno som to pochopil dobre, to neviem. Ale podľa môjho skromného názoru, ak bude v škole dobre žiakovi, bude v škole dobre učiteľovi a naopak. A keď bude tým dvom v škole dobre, bude dobre aj celej spoločnosti. Skúste sa zamerať vo vašom programovom vyhlásení vlády na obmedzenom počte gymnázií viacej podporiť učňovské školy, trojročné odbory, nakoľko manuálna gramotnosť detí terajšieho veku je značne mizivá. A čo by bolo najviac dôležité, zrušiť nezmyselné dedinské vysoké školy a odbory, ktoré v praxi deti nemôžu využívať absolútne žiadnym spôsobom. Ďakujem.
Blaha, Ľuboš, podpredseda NR SR (2024-01-23):
Pán poslanec Branislav Vančo sa prihlásil ako prvý s faktickými poznámkami, evidujem ďalších 26 faktických poznámok. Nech sa páči, pán poslanec.
Brocka, Július, poslanec NR SR (2012-06-20):
Ďakujem pekne. Pán predseda, skúsim reagovať jednou rozvitou vetou na predrečníkov aj na pána starostu Podmanického, aj na pani primátorku Vaľovú v súvislosti s návrhom pána župana Blanára a zároveň aj na kolegu Fecka. Ak je tu problém s princípom „jeden mandát stačí“, mohli by sme na začiatok začať tým, že „jeden plat stačí“, a môžete robiť funkcií, koľko chcete, a peniaze, ktoré by sme tým ušetrili, mohli by sme venovať do služieb pre seniorov.
Šebová, Zuzana, poslankyňa NR SR (2018-02-02):
Pani kolegyňa, toto bol taký ukážkový prejav odtrhnutý absolútne od reality, vy sa nepohybujete v reálnom svete? Budem nazývať rodiča, nebudem hovoriť o matke, lebo ste povedali, že sú tam aj otcovia, áno, je ich minimum, ale dobre. Jednoducho už kolegyňa Grausová hovorila, vy môžete len rozprávať, môže sa obrátiť na exekútora a tak ďalej a tak ďalej. Predstavte si, že tá žena nemá, nemá reálne žiadne peniaze. Chlap odíde a čo ona to dieťa má zavesiť na klinček, lebo že ani ona nemá? A potom následne má vymáhať od neho? Povedzte mi, ako v realite sa to dá zvládnuť? Ako? Lebo toto bol tak krásny prejav, naozaj veľmi slušné, veľmi slušné, ale realita je úplne iná. Ďakujem.
Grendel, Gábor, podpredseda NR SR (2022-03-23):
Ďakujeme, pani komisárka. Prosím, zaujmite miesto pre navrhovateľov. Teraz prosím spoločnú spravodajkyňu z výboru pre ľudské práva a národnostné menšiny pani poslankyňu Katarínu Hatrákovú, aby informovala Národnú radu o výsledku prerokovania správy vo výboroch.
Pellegrini, Peter, predseda NR SR (2015-05-12):
Pán poslanec Jurzyca.
Fronc, Martin, poslanec NR SR (2012-12-13):
V poriadku. Pán predseda, neviem, nie je to zákon. Takže najprv budeme hlasovať o návrhu, ktorý bol podaný v súlade a ako súčasť návrhu na túto mimoriadnu schôdzu.
Nemec, Richard, poslanec NR SR (2020-07-10):
Mňa si presvedčil tak na polovičku, lebo sedím vedľa teba, tak sa o tom bavíme. Takže myslím si, že tá prevencia v digitálnom svete je veľmi potrebná, ktorá, máme ju tu, tie deti majú tablety, majú telefóny, smartfóny, takže vedia si, vedia si to tam zahrať, takže myslím si, že tá prevencia je alfa-omega. S tou druhou vecou, kto chce, si tie cestičky nájde, tak jak hovoril pán Pčolinský. A naozaj, naozaj je to tu dosť, dosť vypuklé, takže ja súhlasím aj s redukciou a s novelou zákona, takže uvidíme. Ďakujem.
Gyimesi, Juraj, poslanec NR SR (2020-09-02):
Ďalej vyzýva komisára Európskej komisie pre spravodlivosť Didiera Reyndersa, aby sa predmetným prípadom neľudského zaobchádzania s občanom Slovenskej republiky, a teda aj Európskej únie, zaoberal.
Laššáková, Jana, podpredsedníčka NR SR (2014-10-21):
Pán poslanec, nechce reagovať. Nech sa páči, pán poslanec Simon, máte slovo.
Klus, Martin, podpredseda NR SR (2019-12-04):
Ďakujem, pán poslanec. Na vaše vystúpenie dve faktické poznámky. Pani poslankyňa Zemanová.
Laššáková, Jana, podpredsedníčka NR SR (2012-06-27):
Nech sa páči, ďalší do rozpravy pán poslanec Pollák.
Figeľ, Ján, podpredseda NR SR (2014-11-09):
Nech sa páči, Maroš Kondrót.
Petrák, Ľubomír, poslanec NR SR (2014-06-05):
Ďakujem pekne za odpoveď, pán minister. Myslím si, že je veľmi dobre počúvať tieto rozvojové zámery, ktoré sú pripravené a ktoré možno v dohľadnej dobe, ak považujeme za dohľadnú dobu 5 až 6 rokov, vyriešia čiastočné dopravné problémy Bratislavy. Ale ja sa chcem dotknúť jednej časti odpovedi, ktorú ste pomenovali úplne presne, a to je, že dopravnými opatreniami, poviem to úplne laicky, namaľovaním nových jazdných pruhov sa vyriešil výjazd z Bajkalskej ulice na Prístavný most. To, na čo som chcel vo svojej otázke poukázať, je, že podľa môjho názoru veľmi podobným opatrením by sa dal vyriešiť aj problém medzi Gagarinovou a Prístavným mostom, ak by sa ten úsek rozšíril na trojpruh, lebo veľmi podobné opatrenie, ktoré je medzi Avionom a Gagarinovou ulicou, kde sa takisto rozšírila jazdná dráha na tri jazdné pruhy, tak isto výrazne zrýchlilo dopravu v tomto úseku. To znamená, že veľmi vítam to, že ministerstvo sa zaoberá koncepčnými vecami a posúva veci dopredu, ale možno ak by pracovníci Národnej diaľničnej spoločnosti zacielili svoju pozornosť aj na drobné opatrenia, ktoré podľa môjho názoru sú realizovateľné, dala by sa čiastočne riešiť táto situácia, aj keď to bude možno skrátenie čakacej doby pri vjazde do Bratislavy o 10 alebo 15 minút, ale v tých dopravných špičkách to môže výrazne pomôcť.
Poliačik, Martin, poslanec NR SR (2015-03-19):
Pán predseda, prepáčte, ale pri tlači 1455 sme hlasovali iba o procedurálnom návrhu pána Kuffu, ale nehlasovali sme o nehlasovali sme o posunutí zákona do druhého čítania. To znamená, že nám jedno hlasovanie chýba.
Jurinová, Erika, poslankyňa NR SR (2016-09-14):
Chcela by som doplniť informáciu, výbor, neverejný výbor pre ľudské práva a národnostné menšiny sa uskutoční o 12.00 hod.
Paška, Pavol, predseda NR SR (2013-09-18):
Pán poslanec Huba.
Verešová, Anna, poslankyňa NR SR (2018-02-13):
Všetkým vám ďakujem za vaše príspevky. Som rada, že o tejto téme sme hovorili dlhšie, niekedy sa to zdalo ako keby, mám taký pocit, ako keby vám odchádzali voliči niektorým, takže ste dosť tak hystericky rozprávali o sebe z hnutia alebo zo strany. Ale chcem poďakovať všetkým, ktorí si uvedomujú, aký veľmi je toto dôležitý návrh zákona. Chcem povedať, že nedeľa nie je ten istý deň ako pondelok. Viete, keď nás pošlú teraz, poslancov Národnej rady, že budeme rokovať v nedeľu, lebo to je ten istý deň ako v pondelok, však v pondelok budeme doma všetci, tak by som chcela vidieť vaše reakcie, čo by ste na to povedali. No však je nedeľa, však chceme byť doma s rodinami. Takže sú zamestnania, kde nie je možné, aby títo skončili prácu a nechodili do práce v nedeľu. Vieme, že to je ohrozenie života, zdravia, o našej bezpečnosti. Sú zamestnania, a my sme výrobnou halou Európy čo sa týka naozaj priemyslu, automobilového priemyslu, že zase zastaviť nejaké stroje by bolo veľmi finančne náročné a stratové. Ale sú zamestnania, predaj v obchodoch, kde naozaj už samotní zamestnávatelia hovoria, že nestrácajú ani finančne, že v podstate tie isté peniaze dostanú pred tým deň, že my si nakúpime. Takže, prosím vás pekne, páni poslanci, uvedomme si alebo predstavte si tak, že vaša manželka, váš manžel by mohli byť v nedeľu doma, keby bola, keby boli obchody zatvorené. Takže keď budete hlasovať, tak vás o to prosím, aby ste si predstavili. Ešte ma tak napadlo, keď som tam sedela, že koľkí z nás majú manželky, koľkí páni poslanci majú manželky predavačky a koľké poslankyne majú manžela predavača. Napríklad to ma tak zaujalo, že či sa celkom vieme do toho vžiť. Ja sa naozaj s týmito ľuďmi rozprávam, veď každý deň sme asi všetci v obchodoch, skúste sa ich opýtať, veľmi by uvítali, aby v nedeľu do práce nemuseli chodiť, nie je to ani práca pre ohrozenie, pre záchranu života ani bezpečnosti. Takže doprajme si to a doprajme týmto ľuďom to, čo je úplne bežné v západných európskych krajinách. Ja verím, že sa, ak teda nemajú tú slobodu rozhodovania alebo hlasovania aj vládni poslanci, že sa opätovne inšpirujú týmto návrhom a ako povedal aj pán poslanec zo SMER-u, že verí, že to príde, tak aj ja verím, že raz naše predavačky, zvlášť teda ženy, ktoré tak veľa pracujú v obchodoch, teda z tohto pohľadu ženy, že budú doma a budú môcť byť s rodinami, lebo ako opakujem, nedeľa nie je ten istý deň ako pondelok a ani voľno v pondelok nie je to isté voľno ako v nedeľu. Ďakujem pekne.
Kondrót, Maroš, poslanec NR SR (2019-03-29):
Ďakujem pekne. Ďakujem všetkým kolegom, ktorí sa vyjadrili k môjmu návrhu. Nezostáva mi nič iné, len povedať, áno, súhlasím so všetkým, čo ste povedali. Je to nepriama novela, nie som z toho nadšený, nenašli sme efektívnejšiu cestu, ako to vyriešiť. Jedná sa o jednu stranu. Nedotýkali sme sa zákona ako takého. Urobili sme jednu jedinú vec, keď si kúpite zájazd, dostanete 5-stranovú zmluvu s cestovnou kanceláriou, tak Európska komisia chcela, aby k tomu bola priložená jedna strana, kde sú zosumarizované všetky práva, ktoré ako cestujúci máte garantované v celej Európskej únii. České cestovky, rakúske, nemecké to majú na jednu stranu, naším úradníkom, ja to poviem populárne, keď naslinil ingustovú ceruzku, tak nevedeli, kde skončiť, vyšlo z toho šesť strán, ktoré vám musia vytlačiť a priložiť k tomu kontraktu, ktoré okamžite hodíte do koša. Tých kontraktov sa urobí do 300-tisíc. Beží sezóna, čiže riešiť to v septembri, októbri nemá zmysel, keď teraz sa chytajú za hlavu cestovky, majú s tým vážny problém. Ale tých, keď rátam tých do 300-tisíc, tak je to 1,5 až 1,8 mil. kusov papiera potlačeného, ale hlavne tie papiere musí niekto vypísať, sedieť za počítačom a vypísať. A zistilo sa, že sú tam požiadavky na informácie, ktoré tá cestovka nemá, nevie ich tam dať. Tak keď to preženiem populárne, uveďte farbu oči šoféra, čo vás povezie z letiska do hotela. No tak to nevie spraviť, hej, taká hlúposť tam neni, ale podobných je tam veľa. Čiže zjednodušujeme to na jednu stranu. Čiže dotýkame sa v pozmeňováku iba prílohy ku zmluve, ináč ten zákon zostal taký, aký je, a je to len kvôli tomu, že akosi s úradníckym šimľom sa vyrojil obrovský problém, ktorý sa pokúšame vyriešiť. Mrzí ma to, ospravedlňujem sa, že to robíme takto nepriamou novelou, ale nenašiel som rýchlejší a ľahší spôsobom. Ďakujem.
P. Hrušovský, predseda NR SR: (2004-12-01):
S faktickými poznámkami sa hlásia pani poslankyňa Tóthová, pán poslanec Jaduš. Končím možnosť ďalších prihlášok s faktickými poznámkami. Nech sa páči, pani poslankyňa Tóthová.
Blaha, Ľuboš, podpredseda NR SR (2024-01-11):
Pani poslankyňa Veronika Šrobová.
Turčanová, Andrea, poslankyňa NR SR (2024-02-06):
Ďakujem. Pani poslankyňa sa venovala téme športu. Ja, keďže nie som doma celkom v športe, by som sa možno venovala téme sociálnych vecí. Napríklad, keď niekto dnes pod falošnou identitou okradne dôchodcu o 30-tisíc eur, tak mu hrozí trest odňatia slobody tri až desať rokov a minimálny trest je tri roky s podmienkou. Stane sa tak, aj keby sa ho podarilo odhaliť až po desiatich rokoch, pretože aktuálne doba premlčania je dvadsať rokov. Po novom, po schválení tejto novely Trestného zákona, bude trestná sadzba nula až dva roky a pokojne môže páchateľ za okradnutie dôchodcu dostať aj tri mesiace domáceho väzenia. Samozrejme, ak polícia páchateľa nájde až po desiatich rokoch, trestný čin bude dávno premlčaný, pretože premlčaciu dobu tu meníme z dvadsať rokov na tri roky. Myslím, že tiež je to jeden príklad zasa zo súdka zo sociálnych vecí, ale akokoľvek pozeráme na túto novelu, nájdeme tisícky a tisícky príkladov, kde korupcia, krádeže a iné majetkové trestné činy nebudú adekvátne potrestané a čo je ešte horšie, budú čím skôr premlčané. A pri tom, ako pracuje naša justícia, ako pracuje polícia, počuli sme, že chýbajú policajti, nebude možné včas pri skrátenej premlčacej dobe tieto činy odhaliť. A tak si dávam otázku, či je to náhoda, alebo je to zámer tejto vládnej koalície, takto postupovať. Ďakujem veľmi pekne.
Tomáš, Erik, poslanec NR SR (2017-12-05):
(Rečník tlieska.) Skvelé, pán Galko! Skvelé! Skvelé divadlo, keby to bolo v mojich rukách, tak vás určite nominujem na Oskara. Že vás hanba nefackuje, konkrétne vás! Hovoriť o čestnosti a slušnosti, že sa nehanbíte! Klamár, kriminálnik a bezcharakterný človek ste tu vy! Ak chcete nás alebo verejnosť presvedčiť, že vojenská tajná služba odpočúvala novinárov, vašich kolegov, chcela odpočúvať hovorcov opozičnej strany, ešte aj chudáka kamionistu len tak bez vášho príkazu, nebuďte smiešny. Nebuďte smiešny, že by vám toto niekto uveril, že by vám toto, pán Galko, niekto uveril. Vy ste sa ani nemali stať ministrom obrany a ja pevne verím, že už k žiadnej funkcii s nejakou kompetenciou sa nikdy nedostanete. A ešte jedna vec. Pokiaľ viem, tak podmienkou prijímania do strany SaS je, že človek nemôže mať eštebácku minulosť. Ale vy ste súčasný eštebák. Pretože ja si neviem predstaviť horšiu eštebácku metódu, ako je nelegálne odpočúvanie ľudí. (Potlesk.)
Hort, Milan, podpredseda NR SR (2011-03-29):
Pán poslanec Glváč, nech sa páči.
Pellegrini, Peter, predseda NR SR (2015-11-18):
Vážené panie poslankyne, vážení páni poslanci, poprosím vás, aby sme zachovali kľud v rokovacej sále, požiadam pána navrhovateľa, pána ministra financií, aby sa dostavil do rokovacej sály, a poprosím pána poslanca Švejnu, aby dokončil svoje vystúpenie, ktoré sme prerušili pred hlasovaním. Nech sa páči, pán poslanec, máte slovo. (Pokračovanie rokovania o vládnom návrhu zákona o štátnom rozpočte na rok 2016 , tlač 1700.)
Pellegrini, Peter, predseda NR SR (2015-11-12):
Prezentujme sa a hlasujme o pozmeňujúcom návrhu, ktorý v rozprave predniesla pani poslankyňa Košútová. (Hlasovanie.) Prítomných 133 poslancov, za hlasovalo 108, zdržalo sa 25 poslancov. Tento pozmeňujúci návrh sme schválili.
Bugár, Béla, podpredseda NR SR (2018-09-12):
Ďakujem pekne. Otváram rozpravu a pýtam sa, či sa hlási niekto ústne do rozpravy k tomuto bodu programu. Nie. Vyhlasujem rozpravu za skončenú a prerušujem rokovanie o tomto bode programu. A teraz by sme mali pristúpiť k druhému čítaniu o vládnom návrhu zákona, ktorým sa mení a dopĺňa zákon č. 139/98 Z. z. o omamných látkach, psychotropných látkach a prípravkoch (tlač 995). Prosím teraz pani ministerku zdravotníctva pani Kalavskú, aby vládny návrh zákona odôvodnila. (Rokovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov , tlač 995.)
Viskupič, Jozef, poslanec NR SR (2010-12-07):
Ďakujem, pán predsedajúci. Ja by som chcel iba doplniť k Igorovmu vystúpeniu, že ma mrzí, keďže viac-menej bolo nasmerované smerom k SMER-u, že je tu tak veľmi málo poslancov. Myslím si, že tam odznelo veľmi veľa pravdy. Ďakujem.